Korea e Veriut demonstron forcën ndërsa tensionet janë të rritura
Raketa të reja ndërkontinentale shfaqen në paradën e sotshme koreanoveriore, ndërsa Nënpresidenti amerikan do të vizitojë nesër Korenë e Jugut
Me një demonstrim masiv të fuqisë së saj ushtarake, Korea e Veriut festoi sot “Ditën e Diellit” në të cilën 105 vjet më parë lindi themeluesi i vendit, Kim Il Sung. Ai vdiq në vitin 1994, pas 46 vitesh si “udhëheqës suprem” i shtetit komunist. Kim Il Sung ishte gjyshi i udhëheqësit të tanishëm, Kim Jong Un. Parada ushtarake u zhvillua ndërkohë që vende të ndryshme kanë shprehur ankthin e tyre për testimin e raketave të Koresë së Veriut dhe kërcënimit të Presidentit amerikan për të kundërvepruar ndaj ambicjeve të Phenianit. Parada në këtë vend të izoluar vjen vetëm pak ditë pasi SHBA-ja përdori bombën e saj më të madhe jo-bërthamore ndaj ekstremistëve në Afganistan. Të enjten, Presidenti Donald Trump i përcolli një mesazh Koresë së Veriut, ku e paralajmëronte të mos ndërmerrte prova të reja bërthamore. "" tha Presidenti. Ushtria Popullore e Koresë së Veriut u kundërpërgjigj me një deklaratë ku thuhej se do të veprojë “në një mënyrë aq të pamëshirshme, saqë nuk do të agresorët nuk do të mbijetojnë”. , deklaroi në televizionin shtetëror, nënkryetari i komitetit qendror të Partisë së Punëtorëve të Koresë së Veriut, Choe Ryong Hae. Duke lejuar një prezencë të rrallë të gazetarëve në paradën ku u paraqitën raketa balistike ndërkontinentale, Korea e Veriut duket se kërkon t’ia bëjë të ditur botës fuqinë e saj ushtarake. Spekullimet për një test të ri bërthamor u shtuan gjatë ditëve të fundit, por Pheniani nuk ka treguar planet. Ndërsa ashpërsohet retorika, Nënpresidenti amerikan Mike Pence dhe bashkëshortja Karen fillojnë një tur 10-ditor në rajonin Azi-Paqësor, me ndalesën e parë nesër në Seul, kryeqytetin e Koresë së Jugut. Zëdhënësi i Nënpresidentit i tha Zërit të Amerikës se ai do të rikonfirmojë mbështetjen e Presidentit Trump ndaj aleancave në rajon.